# கிம் கர்தாசியன்

## தொழில் வாழ்க்கை

### திருப்புமுனை (2007-2010)

பிப்ரவரி 2007 இல், கர்தாஷியன் மற்றும் பாடகர் ரே ஜே 2003 இல் தயாரித்த ஒரு ஆபாசப் படம் இணையத்தில் கசிந்து தேசிய கவனத்தை ஈர்த்தது. கிம் கர்தாசியன்: சூப்பர் ஸ்டார் என்ற பெயரில் படத்தை விநியோகித்ததற்காக விவிட் என்டர்டெயின்மென்ட் மீது கர்தாசியன் வழக்கு தொடர்ந்தார். அவர் 3 மாதங்களுக்குப் பிறகு வழக்கை கைவிட்டார், மேலும் 5 மில்லியன் அமெரிக்க டாலர்களுக்கு தீர்வு கண்டார், டேப்பின் நகல்களை சந்தைப்படுத்தவும் விற்கவும் விவிட்டுக்கு அனுமதி அளித்தார். முதல் ஆறு வாரங்களில் இந்த படத்தின் விற்பனை கிட்டத்தட்ட 15 லட்சம் அமெரிக்க டாலர்களை ஈட்டியதாக கூறப்படுகிறது. அவரும் அவரது குடும்பத்தினரும் தங்களின் உண்மை நிகழ்ச்சியான தொலைக்காட்சித் தொடரைப் பிரபலப்படுத்த இதனை ஒரு கருவியாகப் பயன்படுத்திக் கொண்டதாக பல ஊடகங்கள் விமர்சித்தன.  
அக்டோபர் 2007 இல், கர்தாஷியன் மற்றும் அவரது தாயார் கிரிஸ் ஜென்னர், அவரது மாற்றாந்தாய் பெற்றோர் கெய்ட்லின் ஜென்னர் (பின்னர் புரூஸ் ஜென்னர்) அவரது உடன்பிறப்புகள் கோர்ட்னி, க்ளோ மற்றும் ராப் கர்தாஷியன், மற்றும் அரை சகோதரிகள் கெண்டால் மற்றும் கைலி ஜென்னர் ஆகியோர் ரியாலிட்டி தொலைக்காட்சி தொடரில் தோன்றத் தொடங்கினர். இந்தத் தொடர் மிகப்பெரிய வெற்றி பெற்றது. மேலும் கோர்ட்னி அண்ட் கிம் டேக் நியூயார்க், கோர்ட்னி அன்ட் கிம் டேக் மியாமி உள்ளிட்ட பல தொடர்கள் உருவாக்கவும் வழிவகுத்தது. 294 அத்தியாயங்களுக்குப் பிறகு ஜூன் 2021 இல் முதன்மைத் தொடர் முடிவடைந்தது.  
கிம் கர்தாசியன் டிசம்பர் 2007 *பிளேபாய்* இதழுக்கான நிர்வாண படத்தில் காட்சி கொடுத்தார், மற்றும் ருமேனிய பிளேபாயின் நவம்பர் 2010 இதழின் அட்டைப்படத்திலும் தோன்றினார். அதன் பின்னர் அவர் கார்மென் எலக்ட்ராவுக்கு ஜோடியாக, டிசாஸ்டர் மூவி (2008) என்ற திரைப்படத்தில் அறிமுகமானார், அதில் அவர் லிசா என்ற கதாபாத்திரத்தில் தோன்றினார். 2008 ஆம் ஆண்டில், டான்சிங் வித் தி ஸ்டார்ஸின் ஏழாவது தொகுப்பில் அவர் பங்கேற்பாளராக இருந்தார், அங்கு அவர் மார்க் பல்லாஸுடன் இணைந்து நிகழ்ச்சியில் பங்கேற்றார். அவர் வெளியேற்றப்பட்ட மூன்றாவது போட்டியாளர் ஆவார். . செப்டம்பர் 2009 இல், ஃப்யூஷன் பியூட்டி மற்றும் செவன் பார் ஃபவுண்டேஷன் ஆகியவை கர்தாசியனை பிரச்சாரத்தின் முகமாக கொண்டு "வறுமையை முத்தமிடுதல்" என்ற திட்டத்தை தொடங்கின. விற்கப்படும் ஒவ்வொரு உதட்டுச் சாயத்திலிருந்தும் அமெரிக்காவில் உள்ள பெண் தொழில்முனைவோருக்கு நிதியளிக்கும் அறக்கட்டளைக்கு 1 அமெரிக்க டாலர் சென்றது. அக்டோபரில், அவர் தனது முதல் நறுமனத் தயாரிப்பினை "கிம் கர்தாஷியன்" என்ற பெயரில் வெளியிட்டார். அந்த ஆண்டு, அவர் ஒரு உடற்பயிற்சி தொடரைக் கொண்ட மின்னணு பல்லூடக வட்டினையும் (டி.வி.டி) வெளியிட்டார், அமெரிக்காவின் *நெக்ஸ்ட் டாப் மாடல் ரெஸில்மேனியா XXIV* என்ற நிகழ்ச்சியின் சிறப்பு விருந்தினராகவும் நடுவராகவும் இருந்தார். ஹௌ ஐ மெட் யுவர் மதர், பியான்ட் த பிரேக், போன்ற திரைப்படங்களில் சிறப்பு வேடங்களிலும் நடித்துள்ளார்.  
2010 வாக்கில், கர்தாசியன் கார்ல்ஸ் ஜூனியர் நிறுவனத்தில் பல்வேறு உணவுப் பொருட்களுக்கு ஒப்புதல் அளித்தல் உட்பட பல புதிய ஒப்புதல் ஒப்பந்தங்களில் ஈடுபட்டார். ஜூலை 1,2010 அன்று, நியூயார்க் நகர மேடம் துசாட்ஸ் கிளை கர்தாசியனின் மெழுகு உருவத்தை காட்சிப்படுத்தியது. கிம், கோர்ட்னி மற்றும் க்ளோ ஆகியோர் இணைந்து *கர்தாசியன் இரகசியங்கள்* என்ற சுயசரிதையை எழுதினர், இது நவம்பர் 23,2010 அன்று கடைகளில் வெளியிடப்பட்டது, மேலும் நியூயார்க் டைம்சின் சிறந்த விற்பனைப் பட்டியலில் இடம்பெற்றது. டிசம்பர் 2010 இல், "ஜாம் (டர்ன் இட் அப்)" என்ற தலைப்பில் ஒரு பாடலுக்கான இசைக் காணொளியை கர்தாசியன் படமாக்கினார். இந்தக் காணொளியை ஹைப் வில்லியம்ஸ் இயக்கினார். இதில் கன்யே வெஸ்ட் சிறப்பு வேடத்தில் தோன்றியுள்ளார். டிசம்பர் 31,2010 அன்று லாஸ் வேகாசில் நடந்த புத்தாண்டு கொண்டாட்டத்தின் போது கர்தாசியன் இந்த பாடலை அறிமுகப்படுத்தினார். அப்பொழுது எனது தந்தை புற்றுநோயால் காலமானதைத் தொடர்ந்து இந்தக் காணொளியின் வருமானத்தில் பாதியை நாங்கள் ஒரு புற்றுநோய் அறக்கட்டளைக்கு வழங்குகிறோம் எனக் குறிப்பிட்டார். டெய்லி நியூஸிற்காக எழுதும் ஜிம் ஃபார்பர், இந்த பாடலை விமர்சித்ததோடு கிம் கர்தாசியனை " ஒரு மோசமான பாடகர்" என்றும் பரிந்துரைத்தார்.  
2010 ஆம் ஆண்டில், தி ஸ்பின் கிரவுட் என்ற உண்மைத் தொலைக்காட்சித் தொடரில் கிம் கர்தாசியன் தயாரிப்பாளராகவும் பணியாற்றினார். இது ஜொனாதன் சேபான் மற்றும் சைமன் ஹக் ஆகியோரால் நடத்தப்படும் நியூயார்க் நகர மக்கள் தொடர்பு நிறுவனத்தைப் பற்றிய ஒரு தொலைக்காட்சி உண்மைத் தொடரின் பத்தாவது தொகுப்பான தி அப்ரென்டிஸ் என்று வெளிவந்தது. மேலும் அதே ஆண்டு வெளிவந்த தொடரின் மூன்றாவது தொகுப்பின் முதன்மை அத்தியாயத்தில் க்ளோ மற்றும் கோர்ட்னியுடன் கிம் விருந்தினராக நடித்தார்.